Philip K. Crowe

Philip Kingsland Crowe (født 7. januar 1908 i New York,  død 1976)  var en amerikansk diplomat.  Fra 1969 til 1973 var han USAs ambassadør i Norge. 

Crowe var journalist i New York Evening Post, reiste i Fransk Indokina og drev storviltjakt, før han arbeidet med annonser i magasinene Life og Fortune. Under andre verdenskrig arbeidet han i Office of Strategic Services der han han var sjef for hemmelig etterretning i krigsskueplassen som omfattet Kina, Burma og India.

Han begynte i utenrikstjenesten i 1948. Crowe var ambassadør på Ceylon fra 1953 til 1958 og i Sør-Afrika fra 1959 til 1961. I 1969 ble han utnevnt til ambassadør i Norge. Han presenterte sine akkreditiver den 23. juni 1969 og tjenestegjorde fram til 31. august 1973. Etter ambassadørperioden i Norge, var Crowe ambassadør i Danmark fra 1973 til 1975.

Han utga flere bøker om friluftsliv, naturvern og sin tid som diplomat.

Referanser 

USAs ambassadører til Sri Lanka
USAs ambassadører til Norge
USAs ambassadører til Sør-Afrika
USAs ambassadører til Danmark
Ambassadører fra USA
Personer fra New York City